Hvor går man hen når man er uenig med Kreditforeningens vurdering af sit hus?


Vi bor i et atraktivt område Odense C hvor den gængse salgs og kvm pris er på 15-18.000 kr.


som det også fremgår af RD´s og Danske Banks hjemmeside. Deres vurdering af vores hus ligger på ca det halve (8.500 kr.). Resultat bliver således til et lavt kreditforn.lån + et dyrt banklån fremfor eet kreditforeningslån hvor der i samme ydelse også kan afvikles på lånet - i modsætning til nu hvor det er afdragsfrit. Hvh Gert P


Vurdering af hus
I bør i første omgang prøve at få nogle vurderinger fra nogle andre realkreditinstitutter. Det kan I gøre ved at indhente lånetilbud på maksimal belåning af jeres ejendom. Når I har fået disse tilbud, vil I også have et grundlag for at vurdere, om RD er for pessimistiske i deres vurdering af jeres ejendom. Hvis det er tilfældet, kan I prøve at kontakte RD igen og høre, om de vil komme med et nyt tilbud og en ny vurdering. Ellers kan det være, at I vil være bedst stillet ved at skifte realkreditinstitut.

